ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 33/94

της 15ης Δεκεμβρίου 1994

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη η συμφωνία, και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας έχει τροποποιηθεί με την απόφαση αριθ. 7/94 της Μεικτής Επιτροπής του ΕΟΧ της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας για τον ΕΟΧ () 7

ότι πρέπει να ενσωματωθεί στη συμφωνία ο κανονισμός (ΕΟΚ) αριθ. 3457/92 της Επιτροπής της 30ής Νοεμβρίου 1992 περί θεσπίσεως λεπτομερών κανόνων σχετικά με το πιστοποιητικό ελέγχου για τις εισαγωγές από τρίτες χώρες στην Κοινότητα που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής () 7

ότι πρέπει να ενσωματωθεί στη συμφωνία ο κανονισμός (ΕΟΚ) αριθ. 3713/92 της Επιτροπής της 22ας Δεκεμβρίου 1992 περί παρατάσεως της ημερομηνίας εφαρμογής του άρθρου 11 παράγραφος 1 του κανονισμού (ΕΟΚ) αριθ. 2092/91 του Συμβουλίου σχετικά με τη βιολογική παραγωγή γεωργικών προϊόντων και συναφείς αναφορές γεωργικών προϊόντων και τροφίμων, όσον αφορά τις εισαγωγές από ορισμένες τρίτες χώρες () 7

ότι πρέπει να ενσωματωθεί στη συμφωνία ο κανονισμός (ΕΚ) αριθ. 468/94 της Επιτροπής της 2ας Μαρτίου 1994 για την τροποποίηση του παραρτήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής () 7

ότι πρέπει να ενσωματωθεί στη συμφωνία ο κανονισμός (ΕΚ) αριθ. 688/94 της Επιτροπής της 28ης Μαρτίου 1994 για την τροποποίηση του κανονισμού (ΕΟΚ) αριθ. 3713/92 περί παρατάσεως της προθεσμίας για την εφαρμογή του άρθρου 11 παράγραφος 1 του κανονισμού (ΕΟΚ) αριθ. 2092/91 του Συμβουλίου σχετικά με τη βιολογική παραγωγή γεωργικών προϊόντων και τις συναφείς ενδείξεις στα γεωργικά προϊόντα και τρόφιμα, όσον αφορά τις εισαγωγές από τρίτες χώρες (),

ΑΠΟΦΑΣΙΖΕΙ ΤΑ ΑΚΟΛΟΥΘΑ:

Άρθρο 1

1. Στο σημείο 54.Β [κανονισμός (ΕΟΚ) αριθ. 2092/91 του Συμβουλίου] του κεφαλαίου ΧΙΙ του παραρτήματος ΙΙ της συμφωνίας παρεμβάλλονται οι ακόλουθες περιπτώσεις μεταξύ του κανονισμού (ΕΟΚ) αριθ. 2083/92 της Επιτροπής (392 R 2083) και του κανονισμού (ΕΟΚ) αριθ. 2608/93 της Επιτροπής (393 R 2608):

«-392 R 3457: κανονισμός (ΕΟΚ) αριθ. 3457/92 της Επιτροπής της 30ής Νοεμβρίου 1992 (ΕΕ αριθ. L 350 της 1. 12. 1992, σ. 56),

- 392 R 3713: κανονισμός (ΕΟΚ) αριθ. 3713/92 της Επιτροπής της 22ας Δεκεμβρίου 1992 (ΕΕ αριθ. L 378 της 23. 12. 1992, σ. 21).»

2. Προστίθενται οι ακόλουθες περιπτώσεις πριν από τις πρασαρμογές:

«-394 R 0468: κανονισμός (ΕΚ) αριθ. 468/94 της Επιτροπής της 2ας Μαρτίου 1994 (ΕΕ αριθ. L 59 της 3. 3. 1994, σ. 1),

- 394 R 0688: κανονισμός (ΕΚ) αριθ. 688/94 της Επιτροπής της 28ης Μαρτίου 1994 (ΕΕ αριθ. L 84 της 28. 3. 1994, σ. 9).»

Άρθρο 2

Τα κείμενα των κανονισμών (ΕΟΚ) αριθ. 3457/92, (ΕΟΚ) αριθ. 3713/92, (ΕΚ) αριθ. 468/94 και (ΕΚ) αριθ. 688/94 στην ισλανδική, νορβηγική, σουηδική και φινλανδική γλώσσα, τα οποία προσαρτώνται στις αντίστοιχες γλωσσικές διατυπώσεις της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Φεβρουαρίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις δυνάμει του άρθρου 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 15 Δεκεμβρίου 1994.

Για τη Μεικτή Επιτροπή του ΕΟΧ

Ο Πρόεδρος

H. HAFSTEIN

() ΕΕ αριθ. L 160 της 28. 6. 1994, σ. 1.

() ΕΕ αριθ. L 350 της 1. 12 .1992, σ. 56.

() ΕΕ αριθ. L 378 της 23. 12 .1992, σ. 21.

() ΕΕ αριθ. L 59 της 3. 3. 1994, σ. 1.

() ΕΕ αριθ. L 84 της 29. 3. 1994, σ. 9.